פרנק מידלמאס

פרנסיס ג'ורג' "פרנק" מידלמאס (; 28 במאי 1919 - 8 בספטמבר 2006) היה שחקן אנגלי. כבר בתחילת הקריירה שלו גילם דמויות של אנשים מבוגרים יותר מגילו. הוא זכור מהופעותיו בטלוויזיה בתפקיד רוקי הרדקאסל בסדרה הקומית "בחלוף השנים", בדמות אלג'י האריס במיני-סדרה "To Serve Them All My Days" ובתפקיד ד"ר אלכס פרנבי בסדרה "Heartbeat". מידלמאס היה פעיל בלהקה השייקספירית המלכותית, והיה השחקן הרביעי והאחרון שגילם את דן ארצ'ר בסדרת התסכיתים "The Archers".

ביוגרפיה
מידלמאס נולד בעיר איגלסקליף שבמחוז דרהאם בצפון מזרח אנגליה לתומאס מידלמאס, מנהל חברת ספנות, ולמרי אליזבת הוגט. הוא היה הצעיר מבין ארבעה ילדים, היו לו שלוש אחיות. סבו תומאס מופיע במפקד אוכלוסין משנת 1891 שהוא נולד בסביבות 1835 בוויטסום שבמחוז ברוויקשייר.

הוא גדל בניוקאסל על נהר הטיין והתחנך בסטוקטון-און-טיס . כשהיה בן 19 התגייס לצבא ונפצע בפינוי מדנקרק. הוא עזב את הצבא כשהיה בן שלושים בדרגת לוטננט קולונל.

תחילת קריירת המשחק של מידלמאס הייתה בתיאטרון רפרטוארי בפנזנס שבקורנוול. אחרי כן הצטרף ללהקת התיאטרון של ה"אולד ויק". עם הלהקה יצא לסיור הופעות באמריקה הצפונית והדרומית, אוסטרליה, ניו זילנד, ישראל, לבנון, רוסיה, פולין והמזרח הרחוק, ושיחק במחזה "הלילה השנים עשר" לצדה של ויוויאן לי. בשנות השישים של המאה העשרים יצא לסיבוב הופעות עם להקת התיאטרון של איאן מקלן והופיע בנוטינגהאם פלייהאוס. הוא שיחק לצידו של פיטר או'טול במחזה "מחכים לגודו".

טלוויזיה
תפקידו הראשון בטלוויזיה היה בשנת 1958 בסדרה "Dixon of Dock Green". הופעות נוספות בטלוויזיה באותה תקופה היו בסדרת הדרמה "Z-Cars", בסדרה "Softly, Softly", בפרק בסדרה "הגומלים" ובסדרת הטלוויזיה לילדים "Jackanory". בשנות השבעים והשמונים של המאה העשרים הופיע בסדרה הקומית "Doctor at Large", במיני-סדרה "מלחמה ושלום" בהופעה בלתי נשכחת בה גילם את דמותו של מיכאיל קוטוזוב, בסדרה "Crown Court", בסדרה הקומית "בערוב ימי היין", בפרק "Murder at Moorstone's Manor" של הסדרה "Ripping Yarns", בדרמה התקופתית "על אדונים ומשרתים", במיני-סדרה "פולדארק" משנת 1975, בסדרה "Fall of Eagles" בתפקיד ראש הממשלה הרוסי פיוטר סטוליפין, בסדרה המשטרתית "The Sweeney" ובאופרת הסבון "Emmerdale Farm". ב-1975 גילם את סר צ'ארלס לינדון בסרט בארי לינדון של סטנלי קובריק.

ב-1973 הופיע מידלמאס בתפקיד מר ליון הקצב בפרק האחרון בעונה השלישית של סדרת הטלוויזיה "על אדונים ומשרתים". אבל רק ב-1980 קיבל תפקיד ראשי בסדרת טלוויזיה כשהופיע בסדרת הדרמה " To Serve Them All My Days" המתרחשת בתקופה שאחרי מלחמת העולם הראשונה. אחר כך שיחק בתפקיד השוטה במחזה "המלך ליר" בכיכובו של מייקל הורדרן בתפקיד ליר. עוד גילם את דמותו של ליאוניד ברז'נייב במחזה "תרבוע העיגול" מאת טום סטופארד. הוא המשיך לשחק בתפקידים קטנים בסדרות הטלוויזיה "כן, אדוני השר", "Winston Churchill: The Wilderness Years" (בתפקיד לורד דרבי), "ג'ולייט בראוו", "רק כשאני צוחק", "All in Good Faith", "כן, אדוני ראש הממשלה", "אוליבר טוויסט" (בתפקיד מר בראונלו), "שרלוק הולמס", ובפרק "הרצח באיי הקריביים" מסדרת סרטי "גברת מארפל" (בתפקיד מייג'ור פלגרייב).

בשנים 1992 ו-1993 הופיע בתפקיד ד"ר אלקס פרנבי בעשרים פרקים של סדרת המשטרה "Heartbeat". ב-1993 החל להופיע בסיטקום "בחלוף השנים" בתפקיד רוקי הרדקאסל, דמות שהמשיך לגלם עד שנת 2002, וגם בשני פרקי ספיישל בשנת 2005, שהיו הופעותיו האחרונות.
מידלמאס הופיע בסדרה "הרפתקאותיו של שרלוק הולמס" של ה-BBC בתפקיד פיטרסון בפרק "The Blue Carbuncle" ובתפקיד הנרי בייקר בעיבוד הטלוויזיוני של שרלוק הולמס של רשת Granada TV.

עבודות נוספות
מידלמאס הופיע גם ברדיו, תפקידו הבולט ביותר היה דן ארצ'ר, והוא היה השחקן הרביעי שגילם את הדמות, באופרת הסבון הרדיופונית "The Archers". הוא שיחק בתפקיד מ-1982 עד 1986 עם מותה של הדמות.

עוד השתתף באלבומים ובמחזות רדיו בהם "Carol and the Advent Calendar", "מדריך הטרמפיסט לגלקסיה" וסדרת הרדיו "Hordes of the Things".

בקולנוע הופיע מידלמאס בין השאר בסרטים "אוטלי" (1968), "Frankenstein Must Be Destroyed" (מ-1969), "Say Hello to Yesterday" (מ-1970), "מאדאם סין" (1972), "בארי לינדון" (1975), "האי" (1980), דיבב את הזחל בסרט "Dreamchild" (מ-1985) ושיחק בסרט "מלחמת הכרוב של גברת קלדיקוט" (2002).

ב-1984 הצטרף מידלמאס ללהקה השייקספירית המלכותית, ושיחק בתפקידים שייקספיריים כמו האח לורנס במחזה "רומיאו ויוליה", קווינס במחזה "חלום ליל קיץ" וגילם את הולפרנס במחזה "עמל אהבה לשווא". הוא הופיע במחזות קלאסיים כמו "רוסמרהולם", "Heartbreak House" ו-"You Never Can Tell" מאת ג'ורג' ברנרד שו.

שנותיו האחרונות
גם כשהגיע לגיל שמונים המשיך פרנק מידלמאס להופיע על הבמה, הוא שיחק במחזה "חשיבותה של רצינות" ויצא לסיבוב הופעות בהצגת יחיד בשם "Frankly Speaking". בשנים האחרונות לחייו הופיע בטלוויזיה בסדרות "קוואנה QC", "חדר מיון", "הממלכה העשירית", "רופאים", ו"רציחות במידסומר". ב-2005 השתתף בפרק איחוד של הסדרה "בחלוף השנים" ששודר בחג המולד אותה שנה, וזו הייתה הופעתו האחרונה בטלוויזיה.

חיים אישיים
מידלמאס מעולם לא התחתן. במשך ארבעים שנה היה בביתו חדר עבור חברו השחקן ג'פרי טון , שנפטר ב-2005. מידלמאס נפטר בגיל 87 בנורת'ווד שבלונדון.

פילמוגרפיה
 שנה שם שם באנגלית תפקיד הערות 1963 Ghost Squad קומנדר בפרק "The Heir Apparent" 1966 Quick Before They Catch Us המפקח בפרק "The Weasel Goes Pop" 1967 Z Cars וולטרס בפרק "Calling the Tune" 1967 Sat'day While Sunday מר בנתהם בפרק  1967 Softly Softly טומי לינדזי בפרק "The Mind of the Beholder" 1968 לות'ר Luther סטאופיץ 1969 אוטלי Otley ברוס 1970 Jackanory הקולונל סדרת טלוויזיה 1971 Doctor at Large מר ריברס בפרק "Students at Heart" 1972 Madame Sin ד"ר הנריקס 1972 מלחמה ושלום War & Peace מיכאיל קוטוזוב 1974 על אדונים ומשרתים Upstairs, Downstairs אלברט ליונס בפרק "The Sudden Storm" 1975 The Sweeney סטרנדייל בפרק "Poppy" 1975 פולדארק Poldark צ'ארלס פולדארק 1975 בארי לינדון Barry Lyndon סר צ'ארלס לינדון 1977 אנה קארנינה Anna Karenina גנרל 1978 Me! I'm Afraid of Virginia Woolf דוקטור מיני-סדרה 1979 מידה כנגד מידה Measure for Measure פומפיי סרט טלוויזיה 1979 החטא ועונשו Crime and Punishment מרמלדוב מיני-סדרה 1979 A Family Affair הנרי ברנס מיני-סדרה 1980 A Question of Guilt מר ברטלט סדרת טלוויזיה 1980 The Island וינדזור 1980–1981 To Serve Them All My Days אלג'י הריס מיני-סדרה 1981 כן, אדוני השר Yes Minister בפרק "Doing the Honours" 1981 Winston Churchill: The Wilderness Years לורד דרבי 1982 המלך ליר King Lear השוטה סרט טלוויזיה 1983 A Swarm in May ד"ר סנדרלנד 1984 Squaring the Circle ברז'נייב סרט טלוויזיה 1984 הרואה ואינו נראה The Invisible Man תומאס מרוול מיני-סדרה 1985 אוליבר טוויסט Oliver Twist מר בראונלו מיני-סדרה 1986 כן, אדוני ראש הממשלה Yes, Prime Minister בפרק "The Bishops Gambit" 1987 The Bretts ג'ורג' ברט סדרת טלוויזיה 1987–1988 All in Good Faith דזמונד פרנק סדרת טלוויזיה 1989 גברת מארפל Agatha Christie's Miss Marple מייג'ור פלגרייב בפרק "הרצח באיים הקריביים" 1989תקוות גדולות Great Expectations הדוד פמבלצ'וק מיני-סדרה 1990 Dark River יורקי סרט טלוויזיה 1991 The Lost Language of Cranes אלכס 1991 One Against the Wind דובואה סרט טלוויזיה 1991 Sherlock Holmes and the Leading Lady ד"ר פרוליך סרט טלוויזיה 1992–1993 Heartbeat ד"ר אלכס פרנבי סדרת טלוויזיה 1993 A Year in Provence קלייב פארוט מיני-סדרה 1993–2005 בחלוף השנים As Time Goes By רוקי הרדקאסל סדרת טלוויזיה 1993 A Bright New Hope for Mankind אבא סרט טלוויזיה 1994 The Whipping Boy מר וורלוס סרט טלוויזיה 1994 ד"ר פינליי Doctor Finlay פרופ' צ'אלמרס 1996 Soldier Soldier מייג'ור ג'ורג' מנרס בפרק "Delayed Action" 1997 An Unsuitable Job for a Woman מר מרקלנד בפרק "Sacrifice" 1999 Peak Practice ארתור ברוטון בפרק "Moving On" 2000 חדר מיון Casualty לאונרד הקרבי בפרק "Mirror Image" 2000 הממלכה העשירית The 10th Kingdom שופט מיני-סדרה 2000 רופאים Doctors ג'רלד הנסי בפרק "They Can't Take That Away from Me" 2002 Mrs Caldicot's Cabbage War ברנרד 2002 The Birthday סרט קצר 2005 רציחות במידסומר Midsomer Murders נואה פארו בפרק "Midsomer Rhapsody"

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנשי צבא בריטים במלחמת העולם השנייה
קטגוריה:שחקנים הומוסקסואלים
קטגוריה:בריטים שנולדו ב-1919
קטגוריה:אנגלים שנפטרו ב-2006